[{"text_idx": "#000000", "text": "Yn creu gwell ofal cymdeithasol yng Nghymru"}, {"text_idx": "#000001", "text": "\u2018Tyfu Adenydd\u2019: barn plant a phobl ifanc ar drawsnewidiadau\nCefnogi Rhieni mewn gofal ac wrth ei adael #NegeseuoniRieniCorfforaethol\nCanllawiau Rhyngweithio trwy Fideo (VIG)\nYmchwil ac adolygiadau o ymarfer"}, {"text_idx": "#000002", "text": "\u2018Tyfu Adenydd\u2019: barn plant a phobl ifanc ar drawsnewidiadau\nCefnogi Rhieni mewn gofal ac wrth ei adael #NegeseuoniRieniCorfforaethol\nCanllawiau Rhyngweithio trwy Fideo (VIG)"}, {"text_idx": "#000003", "text": "Ymchwil ac adolygiadau o ymarfer"}, {"text_idx": "#000004", "text": "Ar ddiwrnod Rhyngwladol y Menywod rydym yn edrych yn o\u0302l at ddigwyddiad a gynhaliwyd gennym y llynedd."}, {"text_idx": "#000005", "text": "Roedd dydd Gwener 25 Tachwedd 2022 yn Ddiwrnod Rhuban Gwyn. Hwn oedd y Diwrnod Rhyngwladol ar gyfer Dileu Trais yn erbyn Menywod. Rhuban Gwyn yw mudiad mwyaf y byd sy\u2019n ymgysylltu a\u0302 dynion a bechgyn i roi terfyn ar drais yn erbyn menywod a merched, hyrwyddo cydraddoldeb rhwng y rhywiau a chreu cyfleoedd newydd i ddynion a bechgyn adeiladu perthnasoedd cadarnhaol, iach a pharchus."}, {"text_idx": "#000006", "text": "I nodi\u2019r digwyddiad, cynrychiolais ExChange a rhannu ein hadnoddau o\u2019n cyfres o gynadleddau ym mis Awst ar Gam-drin Domestig \u2018Home is where the hurt is\u2018."}, {"text_idx": "#000007", "text": "Roedd cyfres y gynhadledd yn cynnwys goroeswyr camdriniaeth, ymchwilwyr i Gam-drin Domestig a gweithdai i ymarferwyr. Helpais yr Athro Alyson Rees i chwilio am ddeunydd artistig i gefnogi\u2019r gyfres hon o gynadleddau. Gwnaethom gydnabod y gall celf a delweddaeth gyfleu rhywbeth na all papurau ymchwil a chyflwyniadau ei wneud. Drwy fy ymchwil, deuthum o hyd i Henny Beaumont sy\u2019n ddarlunydd yn Llundain. Cafodd ei tharo gymaint gan lofruddiaeth Sarah Everard ac wedyn gan Jess Philips AS yn enwi pob un o\u2019r 118 o fenywod eraill a lofruddiwyd yn y flwyddyn honno, nes iddi benderfynu coffa\u0301u eu bywydau a chodi ymwybyddiaeth o\u2019u llofruddiaeth trwy baentio eu portreadau. \u201cWna i fyth anghofio\u2019r 118 wyneb y bu i mi eu paentio, a\u2019r boen sydd ynghlwm a\u0302 chymaint o golled ddiangen\u201d, meddai Henny."}, {"text_idx": "#000008", "text": "Fe wnaeth hi fideo o\u2019r broses beintio yn glyfar, fel y gallai pob portread gael ei baentio i fodolaeth a\u2019i baentio allan o fodolaeth. Roedd y gwaith hwn yn brydferth, yn gynnil, ac yn bwerus ac roedd y potensial yn amlwg. Mae holl ddeunyddiau\u2019r gynhadledd i gyd ar gael yn rhad ac am ddim ar ExChange, gan gynnwys gwaith celf Henny."}, {"text_idx": "#000009", "text": "Ar o\u0302l darganfod gwaith Henny, roeddem yn meddwl pa mor bwerus fyddai ei ddefnyddio i alinio\u2019r Brifysgol a\u0302 Diwrnod y Rhuban Gwyn, nad oedd y Brifysgol wedi\u2019i gydnabod o\u2019r blaen. Mae Helen Beddow o di\u0302m Cyfathrebu Mewnol yn ein helpu i dynnu\u2019r prosiect at ei gilydd. Awgrymodd Helen ddefnyddio\u2019r sgriniau yn yr adeilad CSL newydd i ddangos y gosodiad celf. Roedd hyn yn rymus ac arweiniodd at y cysylltiad a\u0302 thimau Gwasanaethau Myfyrwyr a rannodd yr adeilad."}, {"text_idx": "#000012", "text": "Dyma oedd y tro cyntaf i Ganolfan Bywyd y Myfyrwyr newydd ym Mhrifysgol Caerdydd gael ei defnyddio i godi ymwybyddiaeth a hybu gwasanaethau i fyfyrwyr a staff. Mae CASCADE fel canolfan ymchwil fel arfer yn edrych allan o\u2019r brifysgol tuag at newidiadau y gellir eu gwneud mewn Gwasanaethau Cymdeithasol ac Awdurdodau Lleol. Dyma hefyd un o\u2019r ychydig adegau yr ydym wedi ymuno a thimau ar draws y Brifysgol i godi ymwybyddiaeth am ein gwaith a hyrwyddo cydraddoldeb rhwng y rhywiau i fyfyrwyr a staff. Roedd yn amlwg bod y digwyddiad hwn yn caniata\u0301u i aelodau o staff rannu eu profiadau. Cafodd y Ti\u0302m Ymateb i Ddatgeliadau hyd yn oed atgyfeiriadau o ganlyniad i\u2019r digwyddiad."}, {"text_idx": "#000013", "text": "Rydym hefyd wedi cwrdd a\u0302 chynrychiolwyr o\u2019r Ymgyrch Rhuban Gwyn i drafod y Brifysgol yn ymgeisio i fod yn sefydliad achrededig Rhuban Gwyn a ffyrdd y gallwn gefnogi ein gilydd trwy ymchwil."}, {"text_idx": "#000014", "text": "Mae hyn yn dangos y manteision niferus o gynnal digwyddiadau gwreiddiol fel hyn. Roedd yn wych cael y cyfle i weithio ar draws y brifysgol gan gymysgu gwasanaethau proffesiynol, ymchwil a myfyrwyr sy\u2019n wynebu adrannau er mwyn cyflawni pethau na allwn ei wneud yn ein timau ein hunain."}, {"text_idx": "#000015", "text": "Roedd yn ddiddorol gweld y gwerth y gall y celfyddydau, a gweithiau celf penodol, eu cael wrth hwyluso sgyrsiau ar draws y brifysgol, yn ogystal ag ar gyfer hyrwyddo\u2019r brifysgol, cyfnewid gwybodaeth a hwyluso newid.Yn fwy na dim, gobeithio bod hyn yn helpu i gefnogi ymgyrch y Rhuban Gwyn."}, {"text_idx": "#000018", "text": "Ymwelwch a\u0302 digwyddiadau ExChange i gofrestru ar gyfer hyfforddiant rhad ac am ddim o ansawdd uchel sy\u2019n cefnogi datblygiad parhaus gweithwyr gofal cymdeithasol ar draws Cymru. Mae digwyddiadau ac adnoddau ExChange yn cyfoethogi sgiliau wrth amlygu profiadau pobl a\u0302 phrofiad o ofal."}, {"text_idx": "#000019", "text": "Cewch afael ar ystod o adnoddau fideo, adnoddau sain a gweminarau ExChange o gynadleddau, seminarau a gweithdai i ymarferwyr. Mae\u2019r adnoddau hyfforddiant hyn yn casglu ac yn rhannu profiadau ac arbenigeddau o ofal cymdeithasol er mwyn cyfoethogi sgiliau yn y maes."}]